CELEX: 62020TN0304
Language: et
Date: 2020-05-20 00:00:00
Title: Kohtuasi T-304/20: 20. mail 2020 esitatud hagi – Molina Fernández versus JUR

27.7.2020   
            
            
               ET
            
            
               Euroopa Liidu Teataja
            
            
               C 247/32
            
         
      20. mail 2020 esitatud hagi – Molina Fernández versus JUR
      (Kohtuasi T-304/20)
      (2020/C 247/43)
      Kohtumenetluse keel: hispaania
      
         Pooled
      
      
         Hageja: Laura Molina Fernández (Madrid, Hispaania) (esindajad: advokaadid S. Rodríguez Bajón ja A. Gómez-Acebo Dennes)
      
         Kostja: Ühtne Kriisilahendusnõukogu
      
         Nõuded
      
      Hageja palub Üldkohtul tühistada vaidlustatud otsus.
      
         Väited ja peamised argumendid
      
      Käesolev hagi on esitatud Ühtse Kriisilahendusnõukogu 17. märtsi 2020. aasta otsuse SRB/EES/2020/52 peale, mis käsitles võimalikku hüvitise maksmist Banco Popular Español, S.A aktsionäridele ja võlausaldajatele, keda mõjutasid vastu võetud kriisilahendusmeetmed.
      Hagi põhjenduseks esitab hageja kolm väidet.
      
                  1.
               
               
                  Esimene väide, et hindamisaruannet nr 3 ei koostanud tegelikult sõltumatu ekspert, nagu on sätestatud Euroopa Parlamendi ja nõukogu 15. juuli 2014. aasta määruse (EL) nr 806/2014, millega kehtestatakse ühtsed eeskirjad ja ühtne menetlus krediidiasutuste ja teatavate investeerimisühingute kriisilahenduseks ühtse kriisilahenduskorra ja ühtse kriisilahendusfondi raames ning millega muudetakse määrust (EL) nr 1093/2010 (ELT 2014, L 255, lk 1), artikli 20 lõigetes 16-18.
               
            
                  2.
               
               
                  Teine väide, et hindamisaruanne nr 3 on õigusvastane, kuna Deloitte’i kasutatud analüüsi metodoloogia on vigane, mistõttu tehtud järeldused on samuti väärad ja sellega kaasnevad väga kahjulikud tagajärjed hagejale, kellelt võetakse alusetult ja ebaõiglaselt hüvitis, millele tal õigus oli.
               
            
                  3.
               
               
                  Kolmas väide, et hindamisaruande nr 3 lähtepunkt on ekslik seoses Banco Populari finantsolukorraga tema kriisilahenduse hetkel.